ก.ล.ต.เปิดเฮียริ่งหลักเกณฑ์เงินกองทุนผู้ประกอบธุรกิจหลักทรัพย์-สัญญาซื้อขายล่วงหน้า
ก.ล.ต.เปิดเฮียริ่งหลักเกณฑ์เงินกองทุนผู้ประกอบธุรกิจหลักทรัพย์-สัญญาซื้อขายล่วงหน้า
ก.ล.ต.เปิดเฮียริ่งหลักเกณฑ์เงินกองทุนผู้ประกอบธุรกิจหลักทรัพย์-สัญญาซื้อขายล่วงหน้า
19 ก.ย. 2562

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) มีแนวคิดที่จะปรับปรุงหลักเกณฑ์เกี่ยวกับหลักเกณฑ์การดำรงเงินกองทุนสภาพคล่องสุทธิ (Net Capital หรือ NC) ของผู้ประกอบธุรกิจหลักทรัพย์และสัญญาซื้อขายล่วงหน้า จึงได้เปิดรับฟังความคิดเห็นหลักการในช่วงไตรมาส 2 ที่ผ่านมา ซึ่งครอบคลุมการคำนวณวงเงินกู้ด้อยสิทธิรองรับธุรกรรมที่เพิ่มสูงขึ้นในระยะสั้น การคำนวณเงินกองทุนรองรับประกอบธุรกิจสินทรัพย์ดิจิทัล และการกำหนดให้ผู้ประกอบธุรกิจที่ดำรง NC ไม่ได้ตามหลักเกณฑ์ต้องหยุดประกอบธุรกิจในทันที เพื่อป้องกันมิให้เกิดความเสียหายแก่ลูกค้าที่ใช้บริการ
ทั้งนี้ ก.ล.ต. จึงได้ยกร่างประกาศตามหลักการที่เปิดรับฟังความคิดเห็น และได้ปรับปรุงตามข้อเสนอแนะของผู้ประกอบธุรกิจ นอกจากนี้ ก.ล.ต. ยังได้ปรับปรุงหลักเกณฑ์การคำนวณหนี้สินและค่าความเสี่ยงเพิ่มเติม เพื่อให้หลักเกณฑ์สะท้อนสภาวะปัจจุบันของธุรกิจตราสารหนี้ และช่วยส่งเสริมธุรกรรมตราสารหนี้ในประเทศไทยให้เติบโตยิ่งขึ้น